---
title: "Driftsassistent søges"
description: "Vores nuværende driftsassistent har søgt andre udfordringer, hvorfor vi søger en ny driftsassistent."
date: "2026-03-05"
created: "2026-03-05"
---

# Driftsassistent søges

Vores nuværende driftsassistent har søgt andre udfordringer, hvorfor vi søger en ny driftsassistent

Nysted Varmeværk er et forbrugerejet fjernvarmeværk med 3 ansatte. Der er tilsluttet ca. 920 forbrugere, og du skal indgå i et tværfagligt samarbejde med varmeværkets øvrige medarbejdere om driften af værket.

**Stillingen indeholder bl.a. følgende opgaver i samarbejde med driftslederen:**• At varetage den daglige drift og vedligeholdelse af produktionsanlæg.
• Vedligeholdelse af bygninger og udenoms arealer.
• Aflæsning af halm og kontakt til halmleverandørerne
• Indgå i vagtordning i turnus en uge ad gangen ca. hver 3. uge
• Rådgive forbrugere og vedligeholdelse af målerparken.
• Andre ad hoc-opgaver

**Dine kvalifikationer:**Vi søger en ny kollega, der er positiv, udadvendt og engageret. Gerne vil tage ansvar, samt samarbejde og kommunikere både med forbrugerne, kollegaer og øvrige samarbejdspartner.
Erfaring inden for branchen er ingen betingelse, men det vil være en fordel, at have en relevant uddannelse (vvs, smed, mekaniker, elektriker o.l.)

**Det er et krav, at du:**
 • Er fortrolig med PC på brugerniveau
• Har kørekort B (personbil)
• Er villig til at efteruddanne sig inden for området
• Har lyst at arbejde med SRO-anlæg

Truckcertifikat vil være en fordel og ellers skal det erhverves. Du bor i en radius af maksimalt 20 minutter fra Nysted.

**Vi tilbyder:**
Et alsidigt job i en moderne forsyningsvirksomhed, der stadig er i udvikling.
Arbejdsdagen er præget af godt humør i uformelle, frie og fleksible rammer.

Vi har en attraktiv pensionsordning, sundhedsforsikring og sundhedsordning. Arbejdstiden er 37 timer om ugen, inkl. frokost.

**Stillingen ønskes besat snarest muligt** Er du interesseret i at høre nærmere om stillingen, er du velkommen til at kontakte Forretningsfører Charlotte Wittrock tlf. 2573 4305 eller driftsleder Palle Lund Jørgensen tlf. 2576 1171

Du kan læse mere om os på hjemmesiden www.nystedvarme.dk

Vi opfordrer til, at du indsender din ansøgning og cv hurtigst muligt og senest d. 20. marts 2026 på mail til cw@nystedvarme.dk med emnet ”Ansøgning”.

Samtaler vil blive afholdt løbende Alle ansøgninger behandles ifølge Nysted Varmeværks ”Privatlivspolitik for jobansøgere” som du finder på hjemmesiden
